PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului de Lege privind înfiinţarea, organizarea şi funcţionarea Institutului Cultural Român 

Proiectul de Lege privind înfiinţarea, organizarea şi funcţionarea Institutului Cultural Român (Pl 298/2003) a fost transmis Comisiei pentru cultură, arte, mijloace de informare în masă cu adresa nr. 298/22.04.2003, spre dezbatere şi avizare în procedură de urgenţă, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis, spre avizare, Comisiei pentru buget, finanţe şi bănci şi Comisiei juridice, de disciplină şi imunităţi. Până la data încheierii raportului, Comisia a primit avizul Comisiei juridice, de disciplină şi imunităţi, care a fost favorabil, în forma prezentată. În redactarea raportului, Comisia a ţinut cont şi de avizul emis de Consiliul Legislativ. 

.
Proiectul de Lege face parte din categoria legilor ordinare, potrivit prevederilor art. 72 din Constituţia României.


Proiectul de Lege a fost adoptat de Senat, în şedinţa din 14 aprilie 2003.

Proiectul de Lege a fost dezbătut în şedinţele Comisiei din zilele de 24 aprilie şi 6, 7, 8, 14 şi 15 mai 2003. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat d-nul Augustin Buzura, preşedintele Fundaţiei Culturale Române, şi d-na Angela Martin, director în Fundaţia Culturală Română. 


La lucrările Comisiei, în ziua votului final, au fost prezenţi 16 deputaţi, din totalul de 17 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (12 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea proiectului Legii privind înfiinţarea, organizarea şi funcţionarea Institutului Cultural Român, cu amendamentele anexate.

PREŞEDINTE,
                                  SECRETAR,







    
Mihai Adrian MĂLAIMARE 

 Ileana Stana IONESCU
      


    Consilier, 




    Expert,

    Virgil Ştefan NIŢULESCU 

           Cristina DAN

Comisia pentru cultură, arte, 
mijloace de informare în masă 

A M E N D A M E N T E

Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Titlul legii

Lege privind înfiinţarea, organizarea şi funcţionarea Institutului Cultural Român
Titlul legii se modifică şi va avea următorul cuprins:

Lege privind înfiinţarea, organizarea şi funcţionarea Institutului Român de Cultură
(Amendament propus de Comisie)
Pentru o formulare mai potrivită cu misiunea instituţiei.

2. 
Art. 1. – (1) Se înfiinţează Institutul Cultural Român, denumit în continuare Institutul, instituţie publică de interes naţional, cu personalitate juridică, sub autoritatea Preşedintelui României, prin reorganizarea Fundaţiei Culturale Române şi a Editurii Fundaţiei Culturale Române, având drept scop promovarea culturii naţionale înăuntrul şi în afara ţării.

(2) Sediul Institutului este în municipiul Bucureşti, Aleea Alexandru nr. 38, sectorul 1.
(3) Institutul îşi desfăşoară activitatea în conformitate cu dispoziţiile legale.

(4) Institutul Cultural Român îşi propune iniţierea, organizarea şi dezvoltarea capacităţii asociative, de mobilizare şi convergenţă în jurul unor proiecte culturale de interes naţional, a tuturor acelor instituţii şi organizaţii neguvernamentale, asociaţii profesionale şi uniuni de creaţie, a reprezentanţilor societăţii civile şi a personalităţilor independente care pot contribui la îndeplinirea scopului şi obiectivelor Institutului.

(5) Activitatea Institutului antrenează şi include, sub diferite forme, personalităţi de prestigiu din ţară şi străinătate, apelând la specialişti şi coordonatori de proiecte cu experienţă, instituţionalizând un parteneriat activ cu societatea civilă, pentru realizarea de acţiuni şi de evenimente în spiritul european al comunicării culturale.
Articolul 1 se modifică şi va avea următorul cuprins:

Art. 1. – (1) Se înfiinţează Institutul Român de Cultură, denumit în continuare Institutul, instituţie publică autonomă, de interes naţional, cu personalitate juridică, având sediul în Bucureşti, Aleea Alexandru nr. 38, prin reorganizarea Fundaţiei Culturale Române şi a Editurii Fundaţiei Culturale Române.

(2) Institutul îşi desfăşoară activitatea sub autoritatea Preşedintelui României.

(Amendament propus de Comisie)
Pentru o mai mare corectitudine a textului.

Din motive de tehnică legislativă.

Materia alineatelor (4) şi (5) se referă la atribuţiile Institutului. Acestea fac obiectul unui articol separat, al cărui conţinut a fost substanţial îmbunătăţit, faţă de textul alineatelor (4) şi (5).

3. 
Art. 2. – Institutul preia fără plată patrimoniul Fundaţiei Culturale Române şi al Editurii Fundaţiei Culturale Române, inclusiv sediile în care acestea îşi desfăşoară activitatea, pe bază de protocol de predare-primire, încheiat în termen de 30 de zile de la data intrării în vigoare a prezentei legi, în conformitate cu ultima situaţie financiară anuală, actualizată potrivit prevederilor legale.
Articolul 2 se elimină.

(Amendament propus de Comisie)
Pentru o mai logică ordonare a textului.

4. 
Art. 3. – Institutul are ca scop promovarea şi susţinerea unor proiecte şi programe culturale de interes naţional, răspândirea valorilor culturale în toate mediile sociale, stimularea creaţiei cultural-artistice naţionale, precum şi promovarea culturii, ştiinţei, creaţiei, a spiritualităţii româneşti în străinătate.
Articolul 3 se renumerotează ca art. 2, se modifică şi va avea următorul cuprins:

Art. 2. – Institutul are drept scop reprezentarea, promovarea şi protejarea intereselor culturii şi civilizaţiei naţionale, în ţară şi în străinătate.

(Amendament propus de Comisie)
Pentru eliminarea unor redundanţe.

5. 
Art. 4. – Institutul nu se substituie nici unei alte instituţii ori organ de specialitate al administraţiei publice centrale cu atribuţii în domeniile învăţământului, culturii, ştiinţei şi promovării imaginii ţării în străinătate.
Articolul 4 se elimină.

(Amendament propus de Comisie)
Pentru eliminarea unui text redundant.



6. 
Art. 5. – Institutul are următoarele obiective şi atribuţii:

a) promovarea marilor valori ale ştiinţei, culturii şi artei naţionale în toate mediile sociale;

b) valorificarea potenţialului creativ al cetăţenilor României, fără deosebire de rasă, de naţionalitate, de origine etnică, de limbă, de religie, de sex, de opinie, de apartenenţă politică, de avere sau de origine socială, precum şi al românilor din afara graniţelor ţării;

c) promovarea culturii, creaţiei şi spiritualităţii româneşti în străinătate; facilitarea dialogului şi colaborării dintre comunităţile ştiinţifice, culturale şi profesionale româneşti cu parteneri din lumea întreagă;

d) promovarea imaginii României în lume prin mediatizarea, informarea şi comunicarea corectă a celor mai semnificative realizări româneşti în domeniile economic, social, ştiinţific şi cultural;
e) susţinerea circulaţiei valorilor culturii şi ştiinţei dinspre şi înspre ţară, consolidarea şi amplificarea, sub diferite forme, a relaţiilor cu comunităţile româneşti de peste hotare;

f) susţinerea asimilării conceptelor „societăţii cunoaşterii“ şi „societăţii informaţionale“, a tehnologiilor de vârf şi a mijloacelor moderne de informare;

g) realizarea, în parteneriat cu instituţii specializate, de studii, analize, cercetări, proiecte şi programe privind accesul la cultură şi educaţie al diferitelor categorii sociale;

h) încurajarea creaţiei tinerilor şi stimularea talentelor şi valorilor creative în cultură, ştiinţă şi artă, acordarea de burse pentru studii în ţară şi străinătate, premii, diplome şi alte distincţii, precum şi alte forme de sprijinire materială a copiilor şi tinerilor cu aptitudini excepţionale;
i) lansarea şi susţinerea de proiecte culturale care să favorizeze accesul tinerei generaţii, inclusiv a celor din mediile dezavantajate, la marile valori ale creaţiei culturale româneşti şi universale;
j) iniţierea şi desfăşurarea unor ample manifestări de nivel naţional şi internaţional consacrate relansării culturale sub genericul „Deceniul Culturii Române“;

k) realizarea unor lucrări de referinţă din domeniile literaturii, artei şi ştiinţei, precum şi editarea de opere literare sub marca înregistrată „Minerva“ şi în colecţiile acesteia  „Biblioteca pentru toţi“ – serie nouă, „Opere“, „Universitas“, „Clasici români Minerva“, „Scriitori români“, „Cartea elevului“;

l) realizarea, în parteneriat cu instituţii specializate, publice sau private, din România şi din străinătate, a unor studii, analize şi cercetări comparate în vederea elaborării de prognoze pentru diferite sectoare ale vieţii sociale şi culturale.
Art. 5 se renumerotează ca art. 3, se modifică şi va avea următorul cuprins:

Art. 3. – Institutul are următoarele obiective principale:

a) stimularea circulaţiei valorilor culturii naţionale, cultivarea comunicării şi a schimbului cultural;

b) susţinerea circulaţiei valorilor culturii şi ştiinţei dinspre şi înspre ţară, consolidarea şi amplificarea, sub diferite forme a relaţiilor cu comunităţile româneşti de peste hotare;

c) favorizarea deschiderii spre celelalte culturi ale lumii şi receptarea acestora în spaţiul românesc;
d) facilitarea dialogului şi colaborării dintre comunităţile  ştiinţifice, culturale şi profesionale româneşti cu parteneri din lumea întreagă;

e) cercetarea şi evaluarea evoluţiei fenomenului cultural naţional şi a perspectivelor sale; 

f) realizarea de studii, analize, cercetări, proiecte şi programe privind accesul la cultură şi educaţie, în parteneriat cu instituţii publice şi organizaţii neguvernamentale;

g) conceperea de proiecte şi dezvoltarea de programe şi schimburi cu caracter cultural, artistic, ştiinţific, educativ, documentar, singur sau în cooperare cu Academia Română, instituţii guvernamentale, uniuni de creatori, asociaţii profesionale, etnice sau religioase, alte organizaţii neguvernamentale precum şi persoane fizice din ţară şi străinătate;

h) încurajarea educaţiei tinerilor şi adulţilor în spiritul respectului faţă de valorile culturale naţionale şi faţă de tradiţiile naţionale;

i) încurajarea creaţiei tinerilor şi stimularea talentelor tinere, în cultură, ştiinţă şi artă, acordarea de burse pentru studii în ţară şi în străinătate, de premii şi diplome, precum şi asigurarea altor forme de sprijin material;

j) dezvoltarea  de activităţi specifice în beneficiul culturii şi civilizaţiei naţionale şi al imaginii României în lume;

k) realizarea şi editarea unor lucrări de referinţă din domeniile literaturii, artei şi ştiinţei, de opere literare, precum şi de publicaţii, singur sau în parteneriat cu instituţii specializate din ţară şi din străinătate.

l) realizarea, în parteneriat cu instituţii specializate, publice sau private, din România şi din străinătate, a unor studii, analize şi cercetări comparate în vederea elaborării de prognoze pentru diferite sectoare ale vieţii sociale şi culturale.
Din motive de tehnică legislativă.

Pentru simplificarea textului, Comisia propune eliminarea  unor texte, fără ca prin aceasta să se piardă din obiectivele Institutului. Au fost eliminate textele redundante şi obiectivele evidente, precum şi formulările lipsite de rigoarea limbajului juridic.



7. 
____________________
După art. 3 se introduce un articol nou, art. 4, cu următorul cuprins:

Art. 4. – Pentru îndeplinirea obiectivelor sale, Institutul, poate înfiinţa, singur sau în asociere, în condiţiile legii, agenţi economicei având caracter lucrativ, asociaţii şi fundaţii, şi poate încheia convenţii de colaborare cu persoane fizice sau juridice  din ţară şi din străinătate.

(Amendament propus de d-nul deputat Ioan Onisei)
Pentru a permite fluidizarea activităţii Institutului.

8. 
Art. 6. – (1) Conducerea Institutului este asigurată de:

a) Consiliul Naţional;

b) comitetul director;

c) preşedintele institutului.

(2) Organizarea şi funcţionarea Consiliului Naţional şi a comitetului director se stabilesc prin regulamentul de organizare şi funcţionare a Institutului.
Articolul 6 se renumerotează ca art. 5, se modifică şi va avea următorul cuprins:

Art. 5. – Conducerea Institutului este asigurată de :

a) Consiliul de Administraţie;

b) Comitetul Director;

c) preşedintele Institutului.

(Amendament propus de Comisie)
Din motive de tehnică legislativă.

Pentru a defini mai precis consiliul.

Alin. (2) a fost eliminat, deoarece organizarea li funcţionarea Consiliului şi, respectiv, a Comitetului sunt stabilite prin prezenta lege.

9. 
Art. 7. – (1) Consiliul Naţional este organul deliberativ, condus de preşedintele Institutului şi este format din 21 de membri, personalităţi marcante ale vieţii cultural-ştiinţifice, având următoarea componenţă: câte un reprezentant desemnat de primul ministru, de ministrul afacerilor externe, de ministrul culturii şi cultelor, de ministrul informaţilor publice, de ministrul educaţiei şi cercetării, de preşedintele Academiei Române, de Patriarhul Bisericii Ortodoxe Române şi, respectiv, 14 membri numiţi de Preşedintele României, incluzând reprezentanţi desemnaţi de asociaţiile şi uniunile de creaţie din ţară şi reprezentanţi ai minorităţilor naţionale şi ai cultelor religioase legal recunoscute.

(2) Desemnarea membrilor Consiliului Naţional se face de către persoanele prevăzute la alin. (1), în termen de 30 de zile de la data intrării în vigoare a prezentei legi.

(3) Mandatul membrilor Consiliului Naţional este de 4 ani, cu posibilitatea realegerii.

(4) Preşedintele României este preşedinte de onoare al Institutului.
Articolul 7, se renumerotează ca art. 6, se modifică şi va avea următorul cuprins:

Art. 6. – (1) Consiliul de Administraţie este organul deliberativ al Institutului şi este format din 21 de membri, personalităţi marcante ale vieţii cultural-ştiinţifice.
(2) Consiliul de Administraţie este condus de preşedintele Institutului şi are următoarea componenţă: 

- preşedintele Institutului;

-  un membru desemnat de Preşedintele României; 

- un membru desemnat de primul ministru; 

- un secretar de stat desemnat de ministrul afacerilor externe, prin ordin; 

- un secretar de stat desemnat de ministrul culturii şi cultelor, prin ordin; 

- un secretar de stat desemnat de ministrul educaţiei şi cercetării, prin ordin;  

- preşedintele Academiei Române sau un vicepreşedinte  desemnat de acesta; 

- 14 membri numiţi de Preşedintele României, din care 7 la propunerea  asociaţiilor şi uniunilor de creatori şi 7 membri la propunerea preşedintelui Institutului.

(3) Mandatul membrilor Consiliului de Administraţie este de 4 ani, cu posibilitatea reînnoirii.

(4) Preşedintele României este preşedinte de onoare al Institutului.
 (Amendament propus de Comisie)
Din motive de tehnică legislativă.

Pentru a elimina o posibilă confuzie în redactare.

Componenţa Consiliului a fost astfel restructurată pentru a asigura mai multă stabilitate acestuia şi pentru a facilita modul de numire a membrilor.

Alin. (2) devine noul alin. (3) al art. 23, conţinutul acestuia fiind de domeniul dispoziţiilor tranzitorii.

Pentru respectarea preciziunii termenilor.

 

10. 
Art. 8. – (1) Consiliul Naţional are următoarele atribuţii principale:

a) aprobă strategia, proiectele şi programele de activitate ale Institutului, atât pe plan intern, cât şi pe plan extern;

b) aprobă structura organizatorică şi regulamentul de organizare şi funcţionare ale Institutului;

c) avizează structura organizatorică, statul de funcţii şi funcţiile de conducere pentru centrele/institutele culturale româneşti din străinătate;

d) alege şi revocă membrii comitetului director, potrivit legii;

e) aprobă bugetul anual de venituri şi cheltuieli pe baza fundamentării comitetului director, precum şi execuţia bugetară din anul anterior;

f) se exprimă prin vot asupra raportului comitetului director privind descărcarea de gestiune a acestuia pentru perioada analizată;

g) aprobă organigrama şi atribuţiile compartimentelor funcţionale din structura Institutului, în cadrul numărului maxim de posturi alocat Institutului prin hotărâre a Guvernului;

h) hotărăşte colaborarea cu organizaţii interne şi internaţionale, precum şi afilierea la organizaţii internaţionale;

i) îndeplineşte orice alte activităţi necesare realizării scopului şi obiectivelor Institutului.

(2) Consiliul Naţional poate delega o parte dintre atribuţiile sale comitetului director.

(3) În exercitarea atribuţiilor sale, Consiliul Naţional adoptă hotărâri cu votul majorităţii membrilor prezenţi.
Articolul 8 se modifică, se renumerotează ca art. 7, se modifică şi va avea următorul cuprins:

 Art. 7. – (1) Consiliul de Administraţie are următoarele atribuţii principale:

a) aprobă strategia, proiectele şi programele de activitate ale Institutului, atât pe plan intern, cât şi pe plan extern;

b) aprobă structura organizatorică şi Regulamentul de organizare şi funcţionare ale Institutului;

c) avizează structura organizatorică şi funcţiile de conducere pentru institutele culturale româneşti din străinătate;

d) aprobă proiectul bugetului anual de venituri şi cheltuieli pe baza fundamentării Comitetului Director, precum şi execuţia bugetară din anul anterior;

e) aprobă raportul Comitetului Director privind descărcarea de gestiune a acestuia pentru perioada analizată;

f) avizează colaborarea cu organizaţii interne şi internaţionale, precum şi afilierea la organizaţii internaţionale; 

g) îndeplineşte alte atribuţii prevăzute de lege.

(2) Consiliul de Administraţie poate delega unele dintre atribuţiile sale Comitetului Director.

(3) În exercitarea atribuţiilor sale, Consiliul de Administraţie adoptă hotărâri cu votul majorităţii membrilor prezenţi.

 (Amendament propus de Comisie şi de d-nul deputat Márton Árpád Francisc)
Din motive de tehnică legislativă.

Procedura numirii membrilor Comitetului Director a fost modificată, pentru eficientizarea activităţii Institutului.

Pentru respectarea prevederilor legislaţiei din domeniul financiar.

Această atribuţie a fost trecută Comitetului Director, pentru eficientizarea activităţii Institutului.

Pentru o exprimare mai clară.

11. 
Art. 9. - (1) Consiliul Naţional se întruneşte semestrial în şedinţă ordinară, precum şi în şedinţă extraordinară, ori de câte ori este necesar.

(2) Convocarea şedinţelor ordinare ale Consiliului Naţional se face de către preşedintele Institutului. Convocarea se face în scris, prin scrisoare recomandată sau fax, cu cel puţin 7 zile înainte de data şedinţei. Convocarea va fi însoţită de informaţii privind data, ora şi locul desfăşurării şi ordinea de zi a şedinţei.

(3) Convocarea şedinţelor extraordinare ale Consiliului Naţional se poate face la cererea Preşedintelui României, a preşedintelui Institutului sau a unei pătrimi din totalul membrilor. Convocarea se face nominal, prin orice mijloc de comunicare, precizându-se ordinea de zi, data, ora şi locul desfăşurării.
Articolul 9 se renumerotează ca art. 8, se modifică şi va avea următorul cuprins:

Art. 8. - (1) Consiliul de Administraţie se întruneşte anual în şedinţă ordinară, precum şi în şedinţă extraordinară, ori de câte ori este necesar.

(2) Convocarea şedinţelor ordinare ale Consiliului de Administraţie se face de către preşedintele Institutului; convocarea se face în scris, prin scrisoare recomandată sau fax, cu cel puţin 7 zile înainte de data şedinţei. convocarea va fi însoţită de informaţii privind data, ora şi locul desfăşurării şi ordinea de zi a şedinţei.

(3) Convocarea şedinţelor extraordinare ale Consiliului de Administraţie se poate face la cererea Preşedintelui României, a preşedintelui Institutului sau a unei pătrimi din totalul membrilor. convocarea se face nominal, prin orice mijloc de comunicare, precizându-se ordinea de zi, data, ora şi locul desfăşurării.
(Amendament propus de Comisie)
Din motive de tehnică legislativă.

Pentru a menţine rolul primordial al Consiliului, acela de stabilire a strategiilor Institutului.

Din motive de tehnică legislativă.

12. 
Art. 10. – (1) Consiliul Naţional este legal constituit în prezenţa majorităţii membrilor săi şi adoptă hotărâri cu votul a jumătate plus unu din numărul membrilor prezenţi.

(2) În cazul în care, la prima convocare, Consiliul Naţional nu este legal constituit, a doua convocare este organizată în decurs de două săptămâni, cu respectarea prevederilor prezentei legi, iar hotărârile vor fi adoptate cu jumătate plus unu din totalul membrilor prezenţi, oricare ar fi numărul acestora.

(3) Membrii Consiliului Naţional pot delega dreptul de vot către un alt membru, prin procură scrisă, care se va anexa la procesul verbal al şedinţei. Membrii care şi-au exprimat votul prin intermediul delegării vor fi consideraţi prezenţi la şedinţă. Un membru al Consiliului Naţional nu poate primi mai mult de 3 procuri.
Articolul 10 se renumerotează ca art. 9, se modifică şi va avea următorul cuprins:

 Art. 9. – (1) Consiliul de Administraţie este legal constituit în prezenţa majorităţii membrilor săi şi adoptă hotărâri cu votul a jumătate plus unu din numărul membrilor prezenţi.

(2) În cazul în care, la prima convocare, Consiliul de Administraţie nu este legal constituit, a doua convocare este organizată în decurs de două săptămâni, cu respectarea prevederilor prezentei legi, iar hotărârile vor fi adoptate cu jumătate plus unu din totalul membrilor prezenţi, oricare ar fi numărul acestora.

(Amendament propus de Comisie)
Din motive de tehnică legislativă.

Pentru a asigura seriozitatea desfăşurării lucrărilor Consiliului.

13. 
Art. 11. – (1) Comitetul director este organul care asigură conducerea executivă a activităţii curente a Institutului şi este alcătuit din 7 membri, dintre care unul este preşedintele Institutului, iar 6 sunt membri aleşi de Consiliul Naţional, având calitatea de coordonatori ai departamentelor Institutului.

(2) Mandatul membrilor comitetului director este de 2 ani, cu posibilitatea realegerii; membrii comitetului director prezintă anual Consiliului Naţional raportul de activitate.

(3) Comitetul director adoptă decizii cu votul majorităţii membrilor săi.

(4) Comitetul director are următoarele atribuţii:

a) asigură îndeplinirea hotărârilor Consiliului Naţional;
b) asigură realizarea strategiei şi a programelor de activitate ale Institutului;

c) elaborează proiectul bugetului de venituri şi cheltuieli şi execuţia bugetară pe anul anterior;

d) asigură realizarea proiectelor de parteneriat public-privat cu instituţii din ţară şi din străinătate;

e) elaborează proiectul regulamentului de organizare şi funcţionare a Institutului;

f) îndeplineşte orice alte atribuţii stabilite de Consiliul Naţional.

(5) Atribuţiile comitetului director sunt repartizate membrilor acestuia, corespunzător departamentelor Institutului.
Articolul 11 se renumerotează ca art. 10, se modifică şi va avea următorul cuprins:

 Art. 10. – (1) Comitetul Director este organul care asigură conducerea executivă a activităţii curente a Institutului şi este alcătuit din 7 membri, dintre care unul este preşedintele Institutului, iar 6 sunt membri numiţi de acesta, dintre coordonatorii departamentelor sau ai publicaţiilor Institutului.
(2) Mandatul membrilor Comitetului Director este de 4 ani, cu posibilitatea reînnoirii; membrii Comitetului Director prezintă anual Consiliului de Administraţie raportul de activitate.

(3) Comitetul Director adoptă decizii cu votul majorităţii membrilor săi.

(4) Comitetul Director are următoarele atribuţii:

a) asigură îndeplinirea hotărârilor Consiliului de Administraţie;

b) asigură realizarea strategiei şi a programelor de activitate ale Institutului;

c) elaborează proiectul bugetului de venituri şi cheltuieli şi execuţia bugetară pe anul anterior;

d) asigură realizarea proiectelor de parteneriat public-privat cu instituţii din ţară şi străinătate;

e) elaborează proiectul regulamentului de organizare şi funcţionare a Institutului, precum şi organigrama acestuia;

f) îndeplineşte orice alte atribuţii stabilite de Consiliul de Administraţie.

(5) Atribuţiile Comitetului Director sunt repartizate membrilor acestuia, corespunzător departamentelor Institutului.

(Amendament propus de Comisie)
Din motive de tehnică legislativă.

Pentru o exprimare mai clară.

Pentru a asigura mai multă stabilitate activităţii Comitetului Director.

Pentru eliminarea unei posibile confuzii.

Atribuţie preluată de la Consiliul de Administraţie.



14. 
Art. 12. – (1) Comitetul director se întruneşte în şedinţe ordinare o dată pe lună şi în şedinţe extraordinare, ori de câte ori este necesar.

(2) Convocarea şedinţelor se face de către preşedintele Institutului.

(3) Şedinţele comitetului director sunt legal constituite în prezenţa a cel puţin 5 membri.

(4) Şedinţele comitetului director sunt prezidate de preşedintele Institutului sau, în lipsa acestuia, de către un alt membru desemnat de preşedinte potrivit legii.

(5) În exercitarea atribuţiilor care îi revin, comitetul director adoptă decizii, cu votul a jumătate plus unu din numărul membrilor săi.

(6) La şedinţele comitetului director pot participa, cu statut consultativ şi alţi coordonatori ai compartimentelor de specialitate stabilite prin organigramă.
Articolul 12 se renumerotează ca art. 11 se modifică şi va avea următorul cuprins:

Art. 11. – (1) Comitetul Director se întruneşte în şedinţe ordinare o dată pe lună şi în şedinţe extraordinare, ori de câte ori este necesar.

(2) Convocarea şedinţelor se face de către preşedintele Institutului.

(3) Şedinţele Comitetului Director sunt legal constituite în prezenţa a cel puţin 5 membri.

(4) Şedinţele Comitetului Director sunt prezidate de preşedintele Institutului sau, în lipsa acestuia, de către un alt membru desemnat de preşedinte potrivit legii.

(5) În exercitarea atribuţiilor care îi revin, Comitetul Director adoptă decizii, cu votul a jumătate plus unu din numărul membrilor săi.

(6) La şedinţele Comitetului Director pot participa, cu statut consultativ şi alţi coordonatori ai compartimentelor de specialitate stabilite prin organigramă.

(Amendament propus de Comisie)
Din motive de tehnică legislativă.

15. 
Art. 13. – (1) Conducerea operativă a Institutului este asigurată de un preşedinte, care este numit şi revocat din funcţie de către Preşedintele României; funcţia de preşedinte al Institutului este asimilată celei de secretar de stat.

(2) Mandatul preşedintelui este de 4 ani, cu posibilitatea de a fi reînnoit.

(3) Funcţia de preşedinte al Institutului este incompatibilă cu calitatea de membru al unui partid politic.

(4) Preşedintele Institutului exercită următoarele atribuţii:

a) coordonează întreaga activitate a Institutului;

b) reprezintă Institutul în relaţiile cu persoanele fizice şi juridice române şi străine;

c) încheie în numele Institutului acte juridice, potrivit legii;

d) angajează şi destituie, în condiţiile legii, personalul salariat şi colaboratorii Institutului.

e) îndeplineşte orice alte atribuţii prevăzute de lege.

(5) În exercitarea atribuţiilor ce îi revin, preşedintele emite ordine şi instrucţiuni, în condiţiile legii.

(6) Preşedintele este ordonator principal de credite.

(7) Preşedintele poate delega o parte dintre atribuţiile sale unor membri ai comitetului director, desemnaţi potrivit legii.
Articolul 13 se renumerotează ca art. 12, se modifică şi va avea următorul cuprins:

Art. 12. – (1) Conducerea operativă a Institutului este asigurată de un preşedinte, care este numit şi revocat din funcţie de către Preşedintele României; funcţia de preşedinte al Institutului este asimilată celei de secretar de stat.

(2) Mandatul preşedintelui este de 4 ani, cu posibilitatea de a fi reînnoit.

(3) Funcţia de preşedinte al Institutului este incompatibilă cu calitatea de membru al unui partid politic.

(4) Preşedintele Institutului exercită următoarele atribuţii:

a) coordonează întreaga activitate a Institutului;

b) reprezintă Institutul în relaţiile cu persoanele fizice şi juridice române şi străine;

c) încheie în numele Institutului acte juridice, potrivit legii;

d) îndeplineşte orice alte atribuţii prevăzute de lege.

(5) În exercitarea atribuţiilor ce îi revin, preşedintele emite ordine şi instrucţiuni, în condiţiile legii.

(6) Preşedintele este ordonator principal de credite.

(7) Preşedintele poate delega o parte dintre atribuţiile sale unor membri ai Comitetului Director, desemnaţi potrivit legii.
(Amendament propus de Comisie)
Din motive de tehnică legislativă.

Prevederea nu este necesară.

16. 
Art. 14. –– (1) Pe lângă preşedintele Institutului funcţionează un consiliu consultativ, format din personalităţi de prestigiu în domeniul culturii, artei, învăţământului şi ştiinţei, din ţară şi din străinătate.

(2) Componenţa, organizarea şi funcţionarea consiliului consultativ se aprobă prin ordin al preşedintelui Institutului.
Articolul 14 se renumerotează ca art. 13. 

 (Amendament propus de Comisie)
Din motive de tehnică legislativă.

17. 
Art. 15. – Numărul maxim de posturi ale Institutului se aprobă prin hotărâre de Guvern, la propunerea Consiliului Naţional.
Articolul 15 se renumerotează ca art. 14, se modifică şi va avea următorul cuprins:

Art. 14. – Numărul maxim de posturi ale Institutului se stabileşte prin hotărâre a Guvernului, la propunerea preşedintelui Institutului, cu avizul Preşedintelui României.
(Amendament propus de Comisie)
Din motive de tehnică legislativă.

Pentru a permite Preşedintelui României să îşi exercite mai bine atribuţiile.

18. 
Art. 16. – (1) Activitatea externă a Institutului se desfăşoară prin centre/institute culturale româneşti din străinătate, subordonate administrativ Ministerului Afacerilor Externe.

(2) Centrele/institutele culturale româneşti din străinătate îşi desfăşoară activitatea în colaborare cu misiunile diplomatice sau oficiile consulare din ţările respective.
Articolul 16 se renumerotează ca art. 15, se modifică şi va avea următorul cuprins: 

Art. 15. – (1) Activitatea externă a Institutului se desfăşoară şi prin institute culturale româneşti din străinătate, care îşi menţin subordonarea administrativă faţă de Ministerul Afacerilor Externe.

(2) Institutele culturale româneşti din străinătate îşi desfăşoară activitatea în colaborare cu misiunile diplomatice sau oficiile consulare din ţările respective.
(Amendament propus de Comisie)
Din motive de tehnică legislativă.

Pentru a asigura funcţionarea neîntreruptă a institutelor culturale din străinătate.

Este preferabil ca denumirile institutelor din străinătate să se unifice.

19. 
Art. 17. – În susţinerea activităţii externe a Institutului, prin intermediul centrelor/institutelor culturale româneşti din străinătate, Ministerul Afacerilor Externe va asigura:

a) cuprinderea în bugetul de stat a fondurilor necesare bunei funcţionări a acestor centre/institute;

b) derularea programelor şi proiectelor stabilite de Consiliul Naţional al Institutului, în conformitate cu obiectivele acestuia şi pentru fiecare centru/institut cultural în parte;

c) transportul, în regim de curier diplomatic, al materialelor documentare necesare activităţii acestor centre/institute.
Articolul 17 se renumerotează ca art. 16, se modifică şi va avea următorul cuprins: 
Art. 16. – În susţinerea activităţii externe a Institutului, prin intermediul institutelor culturale româneşti din străinătate, Ministerul Afacerilor Externe va asigura:

a) cuprinderea în bugetul de stat a fondurilor necesare bunei funcţionări a acestor institute;

b) derularea programelor şi proiectelor stabilite de Consiliul de Administraţie al Institutului, în conformitate cu obiectivele acestuia şi pentru fiecare institut cultural în parte;

c) transportul, în regim de curier diplomatic, al materialelor documentare necesare activităţii acestor institute.

(Amendament propus de Comisie)
Din motive de tehnică legislativă.

Pentru concordanţă cu amendamentele anterioare.



20. 
Art. 18. – (1) Înfiinţarea şi desfiinţarea centrelor/institutelor culturale româneşti din străinătate se aprobă de Guvern, la propunerea Ministerului Afacerilor Externe, Ministerului Culturii şi Cultelor şi a Consiliului Naţional al Institutului.

(2) Structura organizatorică şi regulamentul de organizare şi funcţionare ale centrelor/institutelor culturale româneşti din străinătate se stabilesc, la propunerea Consiliului Naţional al Institutului, prin ordin comun al ministrului afacerilor externe, ministrului culturii şi cultelor şi preşedintelui Institutului.
Articolul 18 se renumerotează ca art. 17, se modifică şi va avea următorul cuprins:

Art. 17. – (1) Înfiinţarea şi desfiinţarea institutelor culturale româneşti din străinătate se aprobă prin hotărâre a Guvernului, la propunerea Ministerului Afacerilor Externe, a Ministerului Culturii şi Cultelor şi a Institutului.

(2) Structura organizatorică şi regulamentul de organizare şi funcţionare ale institutelor culturale româneşti din străinătate se stabilesc, la propunerea Institutului, prin ordin comun al ministrului afacerilor externe, ministrului culturii şi cultelor şi preşedintelui Institutului.

(Amendament propus de Comisie)
Din motive de tehnică legislativă.

Pentru corectitudinea exprimării.

Pentru concordanţă cu amendamentele anterioare.

21. 
Art. 19. – (1) Centrele/institutele culturale româneşti din străinătate sunt conduse de câte un director şi un director adjunct,  funcţii incompatibile cu calitatea de membru al unui partid politic.

(2) Directorul centrului/institutului cultural român din străinătate are gradul diplomatic de ministru consilier, iar directorul adjunct gradul diplomatic de consilier.

(3) Numirea directorilor şi directorilor adjuncţi se face, la recomandarea Consiliului Naţional, prin ordin comun al ministrului afacerilor externe, ministrului culturii şi cultelor şi al preşedintelui Institutului Cultural Român, pentru un mandat de patru ani, cu posibilitatea reînnoirii pentru încă un mandat; directorul Academiei di Romania din Roma şi cel al Institutului  Cultural Român şi de Cercetare Umanistică de la Veneţia sunt numiţi la propunerea Academiei Române.
Articolul 19 se renumerotează ca art. 18, se modifică şi va avea următorul cuprins:

Art. 18. – (1) Institutele culturale româneşti din străinătate sunt conduse de câte un director şi un director adjunct,  funcţii incompatibile cu calitatea de membru al unui partid politic.

(2) Directorul institutului cultural român din străinătate are grad diplomatic de ministru consilier, iar directorul adjunct grad diplomatic de consilier.

(3) Numirea directorilor şi directorilor adjuncţi se face, la propunerea preşedintelui Institutului, prin ordin comun al ministrului afacerilor externe, ministrului culturii şi cultelor şi al preşedintelui Institutului, pentru un mandat de patru ani, cu posibilitatea reînnoirii pentru încă un mandat; directorul Academiei di Romania din Roma şi cel al Institutului  Cultural Român şi de Cercetare Umanistică de la Veneţia sunt numiţi cu avizul  Preşedintelui  Academiei Române.

(Amendament propus de Comisie)
Din motive de tehnică legislativă.

Pentru concordanţă cu amendamentele anterioare.

Pentru a nu bloca procesul de numire a personalului de conducere a institutelor.

Pentru respectarea aceleiaşi metodologii de numire, dar şi a rolului Academiei Române în coordonarea activităţii celor două institute tradiţionale.

22. 
Art. 20. – Ministerul Afacerilor Externe sprijină, prin intermediul Academiei Diplomatice, organizarea de cursuri de formare, pregătire şi perfecţionare profesională a personalului care urmează să fie trimis în misiune permanentă la centrele/institutele culturale româneşti din străinătate, în cooperare cu instituţiile de învăţământ universitar sau postuniversitar sau alte instituţii specializate în promovarea culturii şi cooperării internaţionale.
Articolul 20 se renumerotează ca art. 19, se modifică şi va avea următorul cuprins:

 Art. 19. – Ministerul Afacerilor Externe sprijină, prin intermediul Academiei Diplomatice, organizarea de cursuri de formare, pregătire şi perfecţionare profesională a personalului care urmează să fie trimis în misiune permanentă la institutele culturale româneşti din străinătate, în cooperare cu instituţiile de învăţământ universitar sau postuniversitar sau alte instituţii specializate în promovarea culturii şi cooperării internaţionale.
(Amendament propus de Comisie)
Din motive de tehnică legislativă.



23. 
Art. 21. – (1) Pe perioada misiunii permanente în străinătate, personalul de specialitate al centrelor/institutelor culturale româneşti, cu excepţia personalului tehnico-administrativ, beneficiază de drepturile şi se supune obligaţiilor prevăzute în Statutul Corpului diplomatic şi consular al României.

(2) Personalul centrelor/institutelor culturale din străinătate nu poate efectua, de regulă, misiuni permanente în străinătate cu o durată mai mare de 4 ani consecutivi; după fiecare misiune permanentă în străinătate, personalul centrului/institutului cultural îşi reia activitatea la locul de muncă anterior.
Articolul 21 se renumerotează ca art. 20, se modifică şi va avea următorul cuprins:

 Art. 20. – (1) Pe perioada misiunii permanente în străinătate, personalul de specialitate al institutelor culturale româneşti, cu excepţia personalului tehnico-administrativ, beneficiază de drepturile şi se supune obligaţiilor prevăzute în Statutul Corpului diplomatic şi consular al României.

(2) Personalul institutelor culturale din străinătate nu poate efectua, de regulă, misiuni permanente în străinătate cu o durată mai mare de 4 ani consecutivi; după fiecare misiune permanentă în străinătate, personalul institutului cultural îşi reia activitatea la locul de muncă anterior.
Din motive de tehnică legislativă.

Pentru concordanţă cu amendamentele anterioare.

24. 
Art. 22. – (1) Bugetul de venituri şi cheltuieli al Institutului se elaborează pe bază de programe. Cheltuielile curente şi de capital ale Institutului se finanţează din venituri proprii şi din subvenţii de la bugetul de stat.

(2) Veniturile proprii ale Institutului se constituie din: vânzarea produselor editoriale, organizarea de sesiuni, conferinţe, manifestări cultural-artistice şi ştiinţifice, realizarea de studii, analize şi programe pe bază de contracte de cercetare, precum şi din proiecte realizate în parteneriat public-privat şi se utilizează de către Institut potrivit legii.

(3) Institutul poate primi şi folosi donaţii şi sponsorizări, potrivit legii.

(4) Centrele/institutele culturale româneşti din străinătate sunt finanţate de la bugetul de stat, printr-un capitol distinct cuprins în bugetul Ministerului Afacerilor Externe.
Articolul 22 se renumerotează ca art. 21, se modifică şi va avea următorul cuprins:

Art. 21. – (1) Bugetul de venituri şi cheltuieli al Institutului se elaborează pe bază de programe. Cheltuielile curente şi de capital ale Institutului se finanţează din venituri proprii şi din subvenţii de la bugetul de stat.

(2) Veniturile proprii ale Institutului se constituie din: vânzarea produselor editoriale, organizarea de sesiuni, conferinţe, manifestări cultural-artistice şi ştiinţifice, realizarea de studii, analize şi programe pe bază de contracte de cercetare, precum şi din proiecte realizate în parteneriat public-privat şi se utilizează de către Institut potrivit legii.

(3) Institutul poate primi şi folosi donaţii şi sponsorizări, potrivit legii.

(4) Institutele culturale româneşti din străinătate sunt finanţate de la bugetul de stat, printr-un capitol distinct cuprins în bugetul Ministerului Afacerilor Externe.
(Amendament propus de Comisie)
Din motive de tehnică legislativă.

Pentru concordanţă cu amendamentele anterioare.

25. 
__________________
După art. 21 se introduce un nou articol, art. 22, care va avea următorul cuprins:

Art. 22. Institutul preia fără plată patrimoniul Fundaţiei Culturale Române şi al Editurii Fundaţiei Culturale Române, inclusiv sediile în care acestea îşi desfăşoară activitatea, pe bază de protocol de predare-primire, încheiat în termen de 30 de zile de la data intrării în vigoare a prezentei legi, în conformitate cu ultima situaţie financiară anuală, actualizată potrivit prevederilor legale.

(Amendament propus de Comisie)
Locul conţinutului articolului 2 este în această parte a legii, fiind o dispoziţie tranzitorie.

26. 
Art. 23. – (1) Încadrarea personalului Institutului se face pe bază de concurs sau examen, în condiţiile legii.

(2) Personalul Fundaţiei Culturale Române şi al Editurii Fundaţiei Culturale Române se preia, pe baza testării cunoştinţelor, în limita numărului de posturi şi se consideră transferat. 
Articolul 23 se modifică şi va avea următorul cuprins:

Art. 23. – (1) Încadrarea personalului Institutului se face pe bază de concurs sau examen, în condiţiile legii.

(2) Personalul Fundaţiei Culturale Române şi al Editurii Fundaţiei Culturale Române se preia, pe baza testării cunoştinţelor, în limita numărului de posturi şi se consideră transferat în interes de serviciu. 

(3) Desemnarea membrilor Consiliului de Administraţie se face de către persoanele prevăzute la art. 6 alin. (2), în termen de 30 de zile de la data intrării în vigoare a prezentei legi.
(Amendament propus de Comisie)
Pentru o mai mare preciziune a textului.

Locul fostului alineat (2) din art. 6 este în acest articol, care se referă la o dispoziţie tranzitorie.

27. 
Art. 24. – Salarizarea personalului Institutului se face în condiţiile legii privind salarizarea în sectorul bugetar.
Articolul 24 se modifică şi va avea următorul cuprins:

Art. 24. – Salarizarea personalului Institutului se face potrivit legislaţiei privind salarizarea în sectorul bugetar.
(Amendament propus de Comisie)
Pentru o mai mare corectitudine.

28. 
Art. 25. - Centrele/institutele culturale româneşti din străinătate vor beneficia de dotări adecvate activităţilor stabilite prin prezenta lege.
Articolul 25 se modifică şi va avea următorul cuprins:

Art. 25. - Institutele culturale româneşti din străinătate vor beneficia de dotări adecvate activităţilor stabilite prin prezenta lege.
(Amendament propus de Comisie)
Pentru concordanţă cu amendamentele anterioare.

29. 
Art. 26. – Pe data intrării în vigoare a prezentei legi se abrogă Hotărârea Guvernului nr. 354/1990 privind înfiinţarea Fundaţiei Culturale Române, republicată în Monitorul Oficial al României, Partea I, nr. 218 din 22 septembrie 1995 şi Hotărârea Guvernului nr. 1208/1990 privind înfiinţarea Editurii Fundaţiei Culturale Române, publicată în Monitorul Oficial al României, Partea I, nr. 109 din 27 mai 1992, precum şi orice alte dispoziţii contrare.
Articolul 26 se modifică şi va avea următorul cuprins:

Art. 26. – La data intrării în vigoare a prezentei legi se abrogă Hotărârea Guvernului nr. 354/1990 privind înfiinţarea Fundaţiei Culturale Române, republicată în Monitorul Oficial al României, Partea I, nr. 218 din 22 septembrie 1995 şi Hotărârea Guvernului nr. 1208/1990 privind înfiinţarea Editurii Fundaţiei Culturale Române, publicată în Monitorul Oficial al României, Partea I, nr. 109 din 27 mai 1992, precum şi orice alte dispoziţii contrare.
(Amendament propus de Comisie)
Pentru o mai mare eleganţă a textului.

